Морски риби

Морски риби - риби што живеат во морска вода. Морските риби имаат способност да пливаат и да живеат сами или во поголеми групи наречена ''јата''.
Морските риби многу често се чуваат во аквариуми. Дел од морските риби се ловат и за јадење, или се одгледуваат во аквакултура. Сепак, на поголем дел од видовите на риби им се врши прекумерен риболов или поточно се загрозени од еколошки промени.
1 Исхрана
Рибите што живеат во океаните можат да бидат ''месојади, тревопасни или сештојади.'' Во океаните, тревопасните животни се исхрануваат со ''алги и цветни морски треви''. Исхраната на многу тревопасни животни се состои првенствено од алги. Повеќето морски риби јадат и макроалги и микроалги. Многу риби се исхрануваат со црвени, зелени, кафеави и сини алги, но постојат и риби кои претпочитаат други видови на алги. Месојадите морски риби под било какви околности, никогаш не би јаделе алги. Исхраната на месојадите се состои од р''акчиња и планктони.''
2 Чување на риби во домашни услови
Аквариумите со солена вода се индустрија од неколку милиони долари во САД. Во САД секоја година се увезуваат околу 10 милиони морски риби која се чува во такви аквариуми. САД е водечка земја во светот според количината на увезување на морска риба. 2.000 различни видови морски видови на риби се увезуваат. Еден начин на кој луѓето се обидуваат да ги заштитат коралните гребени е со ''одгледување'' морски риби во аквариуми. Познато е дека рибите одгледувани во аквариуми се поздрави, живеат подолго и се помалку подложни на болести. Рибите одгледувани во аквариуми се навикнати на тој живот и на таа храна.
3 Живеалишта
Живеалиштето на морските риби зависи од различни компоненти. Некои од нив се ''температурата на водата, квалитетот и количината на вода.'' Други компоненти кои можат да придонесат за живеалиштето на морските риби се ''нивото на pH вредност, нивото на сол и нивото на алкалност.'' Други релативни критериуми се нивоата ''нитрати и фосфати.'' Постојат и физички карактеристики што влијаат на живеалиштето, а тоа се: Физички материјали како карпи, гребени и песок или вегетација (количината на алги, водни растенија). Постојат и риби кои врз основа на нивните потреби живеат во посебни средини - специфични живеалишта. Некои живеалишта поврзани со океанот всушност не се во самиот океан. Такви се естуарите – места каде што реките се спојуваат со морето и создаваат мешавина од солена и слатка вода. Оваа средина нуди уникатни услови за различни видови риби и други организми.
Океанот е дом на најразлични суштества – од огромни китови до микроскопски организми како фитопланктонот. Сепак, најголемиот дел од морскиот живот што луѓето го среќаваат се обични морски риби. Тие можат да живеат и во најдлабоките делови на океанот каде што нема сончева светлина, но и на самата површина на водата.
4 Закани
Морските риби се соочуваат со антропогени закани. Заканите предизвикани од човекот се карактеризираат со прекумерен риболов, загадување, губење и уништување на живеалиштата, климатските промени и инвазивните видови.
Овие закани вклучуваат многу негативни директни и индиректни влијанија врз морските екосистеми. Со порастот на човечката популација, истото се очекува и со заканите.
4.1 Прекумерен риболов
Прекумерниот риболов претставува масовно ловење на риби од различни водени површини. Рибата е една од најчесто консумираните намирници во светот, со самиот раст на човечката популација расте и самата побарувачката. Вредноста на глобалниот пазар на морска храна значително се зголемува во последните години.
Иако риболовот обезбедува храна за милиони луѓе, тој е сериозна закана за биодиверзитетот.
4.1.1 Видови погодени од прекумерен риболов
Профитабилните рибни резерви како што е синоперката туна се намалуваат во бројност поради големата побарувачка.
Според одредени извори, океанската белоперка ајкула се смета за критично загрозена поради нејзината вредност на пазарот на морска храна.
4.2 Аквакултура во кафези
Аквакултурата претставува одгледување на водни организми во контролирани услови, со цел да се обезбеди храна и други ресурси за луѓето. Таа може да се практикува и во слатководни и во морски средини. Зголемувањето на аквакултурата е резултат на растечката светска побарувачка за риба. Иако постои дебата дали оваа практика е навистина еколошки одржлива, не може да се негираат социоекономските придобивки што ги носи за заедниците. Сепак, аквакултурата – особено онаа што се спроведува во кафези – има и сериозни негативни последици врз животната средина.
5 Категоризација на солените риби по живеалишта
* Крајбрежните риби, познати и како неритични, живеат во морето помеѓу брегот и континенталниот гребен.
* Длабоководните риби се наоѓаат под фототичната зона – делот од океанот каде што светлината не стигнува доволно за да има фотосинтеза.
* Пелагичните риби се движат блиску до површината на морето или езерото.
* Демерсалните риби живеат на или веднаш над дното.
* Рибите од коралните гребени се тесно поврзани со самиот корален екосистем.